b'\n_START_ARTICLE_\nZidanica\n_START_PARAGRAPH_\nZidanica je lesena ali zidana stavba, postavljena ob rob vinograda. Gospodarski del je namenjen shranjevanju orodja. Poseben del v njej je klet in prostor s stiskalnico. Bivalni del pa je namenjen ob\xc4\x8dasnemu preno\xc4\x8devanju vinogradnika in njegove dru\xc5\xbeine v \xc4\x8dasu intenzivnih del v vinogradu. S pojavom\xc2\xa0\xc2\xbbvikendovstva\xc2\xab\xc2\xa0pa sta namen in vloga zidanic ali hramov dobila povsem nove razse\xc5\xbenosti._NEWLINE_V Beli krajini so bile v preteklosti v navadi nadstropne stavbe, delno vkopane v zemljo (his), zidane ali lesene, v severovzhodni Sloveniji so bile bolj v navadi pritli\xc4\x8dne kleti, podobne tistim na Dolenjskem. Te pritli\xc4\x8dne kleti so bile bodisi enoprostorne, bodisi dvoprostorne, odvisno od velikosti vinograda in oddaljenosti le-tega od doma\xc4\x8dije.'